als_Latn dik_Latn tur_Latn
Në mbledhjen e sotme të qeverisë u miratua vendimi për ngritjen e një Task- Force për monitorimin e zgjedhjeve të 25 qershorit.
Task-Forca ngrihet për koordinimin e procesit të monitorimit dhe drejtohet nga Zëvendëskryeministrja e propozuar nga Partia Demokratike, Ledina Mandia.
Në përbërje të saj do jenë ministri i Punëve të Brendshme; i Mbrojtjes; Financave; Arsimit dhe Sportit; ministri i Drejtësisë; i Shtetit për Marrëdhëniet me Parlamentin dhe ai i Shtetit për Çështjet Vendore.
Gjithashtu do të përfshihet edhe sekretari i Përgjithshëm i Këshillit të Ministrave; drejtori i Departamentit të Administratës Publike; drejtori i Përgjithshëm të Policisë së Shtetit; si dhe drejtori i Parandalimit dhe Pastrimit të Parave, në Ministrinë e Financave.
Në mbledhjet e Task-Forcës ftohen të marrin pjesë komisioneri për Mbikëqyrjen e Shërbimit Civil; Avokati i Popullit; një përfaqësues nga Prokuroria e Përgjithshme; një përfaqësues nga Komisioni Qendror i Zgjedhjeve.
Në mbledhjet e Task-Forcës ftohen të marrin pjesë përfaqësues nga organizma ndërkombëtarë, në raste kur Task-Forca e gjykon të nevojshme marrjen e asistencës teknike lidhur me çështje të procesit zgjedhor.
Task- Forca mbështetet nga një sekretariat teknik i përbërë, përkatësisht, nga një nëpunës i Kabinetit të Kryeministrit, Kabinetit të Zëvendëskryeministrit, aparatit të Këshillit të Ministrave. Çdo institucion i përfaqësuar me anëtarë në përbërje të Task-Forcës cakton një punonjës kontakti që asiston sekretariatin teknik gjatë veprimtarisë së tij. Sekretariati teknik përpunon të gjithë informacionin e mbledhur dhe ia referon Task-Forcës.
Task-Forca mblidhet me njoftim nga kryetari periodikisht të paktën një herë në javë ose sa herë që vlerësohet e nevojshme prej tij ose të paktën prej dy anëtarëve. Në mbledhjet e saj Task-Forca, sipas rastit, cakton detyra më të detajuara për secilin anëtar, si dhe, nëse e konsideron të nevojshme, miraton një plan veprimi apo masash për përmbushjen e detyrave të përcaktuara në këtë vendim.
Çdo institucion shtetëror dhe institucion i pavarur, pjesë e Task-Forcës, raporton me shkrim periodikisht lidhur me zbatimin e masave e të detyrave të ngarkuara, si dhe për problematikat e hasura gjatë procesit të monitorimit sipas këtij vendimi. /noa.al/
als_Latn als_Latn als_Latn als_Latn als_Latn als_Latn als_Latn als_Latn als_Latn